מרדכי עבאדי

מרדכי עבאדי (1826, ה'תקפ"ו, חלב - 1884, כ"ז בסיוון ה'תרמ"ד, ביירות) היה דיין, מקובל ופייטן שפעל בסוריה, בטורקיה ובארץ ישראל. כיהן כרב קהילת קיליס . נודע כבקי בשירה, וחיבר פיוטים רבים שנכללו בשירת הבקשות.

ביוגרפיה
מרדכי עבאדי נולד בשנת 1826 בחלב שבסוריה לרב יעקב, נצר למשפחת רבנים. בצעירותו התחנך ולמד אצל אביו ואצל סבו, הרב אברהם עבאדי. בהמשך למד אצל הרב משה סוויד והרב חיים מרדכי לבטון שהיו הרבנים הראשיים של חלב.

שנים רבות כיהן כרב הקהילה היהודית בקיליס, שבדרום טורקיה. הרב חיים מרדכי לבטון שלח אותו לכהן שם כרב, לאחר שנודע לו שאין שם מורה הוראה והם נכשלים בעבירות רבות.

נודע בין השאר בחיבור פיוטים ופזמונים רבים כמו "אני אספר" (על ל"ט אבות מלאכות), "יודוך מלך", "יום זה שירו לאל", "מהללך ורוב גדלך" (על שבעת הרקיעים) "מי ימלל עזוז גבורות", "משמים שלום לעם", "מי לה' איתי עורך", "מקהלות עם", ועוד. שבעה מפזמוניו הכניס לקאנון שירת הבקשות של יהודי חלב, והם והתקבלו בהמשך גם בעדה הבוכרית בירושלים.

עסק גם בחכמת הקבלה, ונודע כבקי בכל ענפי חכמת ישראל.

בשנות השלושים לחייו, עלה לירושלים יחד עם קבוצת רבנים מחלב, ובה הקימו ישיבות ומוסדות תורה שהשפיעו והנהיגו את הקהילות הספרדיות בשכונת הבוכרים.

הלך לעולמו ב-20 ביוני 1884 בביירות, יש אומרים שהיה בדרך לירושלים. 
נקבר בבית העלמין היהודי בביירות.

 משפחתו 
 בניו 

 שאול
 יעקב
 אברהם. בנו, הרב שאול מטלוב עבאדי, שימש כרבה של קהילת יהודי חלב בניו יורק. 
 שרה (נפטרה בה'תרל"ה (1875) ונקברה בצפת), נישאה לרב שלמה סוכרי (נפטר בי"ב בסיוון ה'תרמ"ו (1886 ונטמן בטבריה), שהיה אב בית הדין בדמשק לצד הרב יצחק אבולעפיה, ונולדה להם בת בשם רבקה, ובן, הרב יעקב סוכרי מרבני דמשק (חיבר את "ויקרא יעקב", דרשות על התורה (ליוורנו ה'תרל"ט, "ויורו משפטיך ליעקב", כלכתא ה'תרמ"ב, ועוד. בסוף ימיו עלה לארץ ונפטר בירושלים בה'תרס"ח).

 תלמידיו 
 הרב יעקב חיים ישראל רפאל אלפייה (1923-1862)
 הרב ישעיה דיין
 הרב חיים שאול הכהן דוויק
 הרב אברהם חיים עדס
הרב יעקב דוויק הכהן, שירש ממנו את תפקיד רבה של קיליס, ולימים כיהן כאב"ד ורבה הראשי של חלב
 הרב אליהו חמווי, אב"ד בחלב
 הרב עזרא הררי רפול
 הרב שאול סתהון, רבה הראשי של בואנוס איירס
 הרב אלטר נח הכהן כ"ץ קייזר-מיכאלנקיס, מחסידי הרב יצחק נשכיז, מקובל ובעל שם.
הרב יעקב רופא, מרבני הקהילה החלבית בבואנוס איירס

חיבוריו
חיבר ספרי שו"ת, פירושים ודרשות, וכן פיוטים ופזמונים.

ספרות הלכתית
מעיין מים - ספר שו"ת, חידושים ודרשות ברוח הקבלה - מוקדש לבנו, משה
מעיין גנים - שו"ת, שני חלקים, ירושלים ה'תשי״ח
מעין חיים - דרשות בלשון הזוהר
חן מרדכי - סוגיות בתורת הקבלה, הודפס בספר ״דרכי חן״ של הרב אלתר נח הכהן מיכלנסקי, פשמיסל 1879
נעים זמירות - פירוש על תהילים
מליץ נעים
ויכוח נעים
אשרי הע"ם

פיוטים ופזמונים
קובץ מקרא קודש
מקהלות עם - פיוט המושר בעת שחתן עולה לתורה וכן בשעת החופה
דברי מרדכי - כולל פזמונים, חלב 1873
כמו כן נותרו עוד כתבי יד שלו שלא נדפסו.

לקריאה נוספת
 הרב משה שבת, 'השתלשלות התורה' - ספרד-מזרח (ירושלים תשע"ד), פרק ל, "גאון המעיינים רבי מרדכי עבאדי".
 David Sutton, Shmuel Blitz -A Treasury of Sefardic Bedtime Stories, Shaarey Torah Educational Project, Mesora Publications, Brooklyn 2006
1995 Amnon Shiloah Les Traditions Musicales juives, Maisonneuve @ Larose, Paris

קישורים חיצוניים
 Leon Sakkal -A look into the life of Hagaon Hacham Mordechai Abadi, Community, Sefardic monthly
 חכם מרדכי עבאדי, באתר החכם היומי
 הקדשת הרבנים מרדכי עבאדי ואברהם דיין, באתר בית המכירות הפומביות "קדם"
 על מרדכי עבאדי באתר "פזמונים" במיזם הפזמונים הספרדים ברשת



הערות שוליים

*
קטגוריה:פייטנים
קטגוריה:האימפריה העות'מאנית: רבנים
קטגוריה:רבני ארם צובא
קטגוריה:רבנים טורקים
קטגוריה:רבנים ספרדיים
קטגוריה:רבנים לבנונים
קטגוריה:רבנים ארץ-ישראלים
קטגוריה:ילידי 1826
קטגוריה:נפטרים ב-1884